Tervetuloa Jerusalem studioon!
Nyt kun Egyptin välittämää -
palestiinalaisten sovintosopimusta -
yritetään panna toimeen, -
Israelin on vaikea ylläpitää pelotetta Gazan islamisteja vastaan, -
ja vakautta, joka olisi tärkeää Israelin turvallisuudelle.
Tästä keskustelevat -
tohtori Amira Halperin Heprealaisesta yliopistosta, -
analyytikkomme Amir Oren -
ja reservin eversti, tohtori Reuven Berko, -
Israel Hajom -lehden kolumnisti.
Herra Oren, mitä on meneillään?
Siitä lähtien, kun Hamas kaappasi vallan Gazassa -
kesäkuussa 2007, -
Israel on enimmäkseen katsonut -
Gazaa ja sen asukkaita -
sotilaallisesta näkökulmasta -
ja turvallisuuden kannalta.
Mutta viime aikoina Israelilla on ollut uusi lähestymistapa, -
varsinkin palestiinalaisalueiden hallintokoordinaattorin, -
kenraali Poli Mordechain vaikutuksesta.
Hänen mukaansa väestön hyvinvointi on ratkaiseva tekijä, -
koska se vaikuttaa Hamasin ja palestiinalaishallinnon suhteisiin.
Hyvinvointi toimii myös varaventtiilinä, -
joka ehkäisee yhteenottoja, joita Israel ja Hamas eivät halua.
Tohtori Halperin, mitä mieltä olette?
Hamas keskittyy nyt nettisivullaan humanitaarisiin ongelmiin, -
joita ei ole vielä ratkaistu.
Sähköpula jatkuu, -
vaikka sovintoa yritetäänkin.
Keskustelun herättämiseksi sanon, -
että olen eri mieltä.
Israel tosiaan kantaa huolta -
Gazan väestöstä ajatellen, -
että jos siviilit ovat onnellisia, kaikki on hyvin.
Teoreettisesti se kuulostaa hyvältä.
Israelin liikenneministeri Jisrael Katz tarjosi jopa -
uuden sataman rakentamista Gazaan keinotekoiselle saarelle.
Se ei liity kenraaleihin, vaan se on Israelin hallituksen politiikkaa.
Tästä asiasta on kuitenkin kaksi erilaista tulkintaa.
Jos siviilit eivät voi hyvin, he painostavat Hamasia muuttumaan.
Hamashan vastaa Gazan hallinnosta.
Hamas on vaikea saada muuttamaan ideologiaansa -
ja sotilashallintoaan siviilihallinnoksi.
Nyt Egypti, Persianlahden maat ja palestiinalaishallinto painostavat sitä.
Israelkin painostaa sitä pelotteen kautta.
Hamas ei enää saa niin paljon tukea kuin ennen.
Avoimuudella ja näillä nykyisillä toimilla -
Gazan valtatasapaino tuskin muuttuu.
Päinvastoin, -
kesken sovintoprosessinkin -
Gazasta tehtiin sieppaus- ja terroriyritys Israeliin -
tunkeutumalla maahan tunneleiden kautta.
Siksi en usko siihen linjaan, -
jossa gazalaisten oloja pyritään helpottamaan.
Sillä on kielteisiä vaikutuksia.
Keskustelemme myöhemmin sotilaallisista haasteista.
Islamistijärjestö Hamas tuli sovintoneuvotteluihin -
helpottaakseen Gazan tilannetta.
Se merkitsee monenlaisia haasteita Gazan johdolle.
Kertoisitteko siitä lisää?
Tässä yhtälössä on tunnettujakin tekijöitä.
Israelin hallituksen uudessa tutkimuksessa -
yritettiin ennustaa Gazan tapahtumia vuoteen 2020 asti -
vertaamalla niitä vuoden 1970 tapahtumiin.
Niiden välissä on siis 50 vuotta.
Vuonna 1970 Gazan väkiluku oli 380 000, -
sisältäen sekä gazalaiset että pakolaiset.
Vuonna 2020 väkiluku on 2,13 miljoonaa.
Työttömyysaste on yli 40 prosenttia.
Nuorten työttömyys on 60 prosenttia.
Mitä sellaiselle ruutitynnyrille pitäisi tehdä?
Miten siitä voisi huolehtia niin, -
ettei sen turhautunut väestö painosta Hamasia Israelia vastaan?
Tai painosta Hamasia ulos!
Ehkä, mutta Israel on oppinut jotain viimeisimmästä operaatiosta, -
joka oli operaatio Suojakallio kolme vuotta sitten.
Israelin hallitus päätti kenraali Mordechain aloitteesta, -
ettei Gazaa nähdä vain kuutena Hamasin prikaatina -
ja Islamilaisena Jihadina, -
vaan kahden miljoonan väestönä.
Miten heistä huolehditaan Israelin omankin edun tähden, -
ei vain humanitaarisista syistä.
Siitä hyötyvät molemmat palestiinalaisyhteisöt, -
sekä Länsiranta että Gaza, ja myös Israel.
Toistaiseksi se näyttää toimivan.
Yli kolmeen vuoteen Hamas ei ole ampunut raketteja.
Niitä ovat ampuneet vain hallitsemattomat järjestöt.
Tohtori Halperin, -
Israelin mukaan sovinto on kelvoton niin kauan, -
kun Hamasin tavoite on Israelin valtion tuhoaminen.
Suhtautuuko Israel silti myönteisesti sovintohankkeeseen, -
joka saattaisi parantaa Israelin turvallisuutta -
ja mahdollistaa jopa rauhanprosessin?
Israelissa ja Egyptissä sanotaan, -
että Hamasin ja Fatahin sovinto helpottaa rauhanprosessia.
Israelin pääministeri on kuitenkin toista mieltä.
Hän vaatii kovin sanoin terrorismin lopettamista.
Siksi sovintoa on vaikea tehdä niin, -
että rauhanprosessi helpottuisi, -
ellei terrorismi lopu.
Sekä Hamas että Fatah haluavat toimia -
aktiivisena osapuolena rauhanneuvotteluissa.
Terrorijärjestönä Hamasin on kuitenkin vaikea osallistua siihen.
Ulkopuolelta näyttää siltä, kuin palestiinalaiset pyrkisivät sovintoon, -
mutta niin ei suinkaan ole.
Hamas tekee sen siksi, että se on joutunut umpikujaan.
Fatah puolestaan tahtoo kiillottaa hallintonsa imagoa -
amerikkalaisten ja eurooppalaisten silmissä, -
sillä nämä vaativat sovintoa.
On kuitenkin ilmeistä, että niiden välinen kauna on liian syvä.
Hamas tappoi Fatahin johtajat heittämällä heidät alas katoilta -
ja ampumalla heidät.
Sovinto on käytännössä mahdoton.
Ja mikä tärkeintä, kuten kaikki valtiotieteen opiskelijat tietävät, -
sellaista, jolla on asevoiman monopoli, ei voi kontrolloida.
Hamasin puheita pitäisi kuunnella tarkkaan.
Siitä on turha puhua, tekevätkö he terrori-iskuja Israelia vastaan, -
koska Israelin pelote estää sen toistaiseksi.
Mutta aikooko Hamas tosiaan pyrkiä rauhaan -
ja luovuttaa aseensa palestiinalaishallinnolle?
Sitä se ei koskaan tee. Sovinto on siis valetta.
Kysyitte, haluaako Israelin hallinto palestiinalaisten sovintoa.
Rauhanprosessissa olisi tietysti hyvä, -
jos vastapuolella on yksi johtaja ja yhdet asejoukot.
Se ei kuitenkaan ole mahdollista -
palestiinalaishallinnon ja Hamasin kohdalla.
Lisäksi on niistä molemmista riippumattomia ryhmiä.
Herra Oren, -
Gazan kaistale on ollut Israelille pitkäaikainen haaste.
Viime aikoina jännitteet ovat kasvaneet -
Islamilaisen Jihadin ja hyökkäystunnelin takia.
Israelin puolustusvoimat tuhosivat tunnelin -
hyökkäyksen estämiseksi ja pelotteeksi tuolle järjestölle.
Vahvistaako Israel sotilaallista läsnäoloaan rajalla -
viestiäkseen islamisteille, ettei Israeliin voi hyökätä, -
ei tunneleiden kautta eikä raketti-iskuin?
Viestiikö Israel samalla toivovansa, -
että tämä suhteellisen rauhallinen tilanne jatkuisi?
Israel tasapainottelee veitsen terällä.
Se yrittää lykätä seuraavaa sotaa mahdollisimman pitkälle, -
ja toisaalta estää näitä järjestöjä saamasta valtaa Gazassa -
ja kehittämästä sotavalmiuksiaan.
Tunneliin iskeminen voi sytyttää levottomuuksia, -
mutta se voi samalla siirtää sotaa myöhemmäksi.
Sen vaikutuksia on vaikea ennustaa.
Tässäkin tapauksessa -
tunneleissa olleista työntekijöistä kovinkaan moni ei kuollut, -
mutta heitä pelastamaan tulleet kuolivat, -
ja he olivat Islamilaisen Jihadin johtohahmoja.
Se herätti paljon kostopuheita.
Israel on hyvin varovainen.
On luonnollista olettaa, -
että se, mitä Gazassa on tähän asti nähty, -
jatkuu tulevaisuudessakin.
Jotkut asiat ovat kuitenkin muuttuneet.
Palestiinalaisten yleisen mielipiteen merkitys on kasvanut.
Se vaikuttaa Hamasin päätöksiin.
Nuoren sukupolven tahto välittyy sosiaalisen median kautta.
Sekä Hamas että Israel ovat huomanneet sen.
Tohtori Halperin, -
Egypti on ollut tärkeä tekijä -
Israelin ja Gazan välisen rauhallisen tilanteen ylläpidossa.
Onko Egyptillä ollut osansa siinä, -
että islamistijärjestöt ovat pidättyneet iskuista Israelia vastaan?
Siihen vaikuttavat poliittiset edut.
Egyptin väliintulosta on ollut hyötyä kaikille osapuolille.
On silti muitakin ongelmia mainitun terrorismin lisäksi.
Yksi kysymys koskee juutalaisasutuksia.
Israelin hallitus ei halua palestiinalaisten sovintoa, -
koska se haluaa jatkaa asuttamista.
Yhdysvalloissa keskustellaan -
suurlähetystön siirtämisestä Jerusalemiin -
osoittamaan juutalaiskansan yhteyttä maahansa.
Sitä palestiinalaiset eivät vielä ole tunnustaneet.
Mielestäni Länsiranta ei olekaan juutalaisten maata.
Tohtori Berko, taidatte olla eri mieltä?
Ensinnäkin Israel ei aio rakentaa lisää asutuksia Länsirannalle, -
vaan ainoastaan vahvistaa niitä, jotka siellä jo ovat.
Israelin linja ei toistaiseksi muutu.
Trumpin hallinto tekee tietysti muutoksia, -
ja nyt onkin aika täyttää lupaus lähetystön siirtämisestä.
Hamas ei ole kiinnostunut pikku asutuksista siellä täällä.
Hamasin mielestä pitäisi poistaa se suuri juutalaisasutus, -
jonka nimi on Israel.
Uusien asutusten rakentamisella ei ole mitään merkitystä.
Hamas on uudessa tilanteessa, -
koska Qatar on saarrettu ja rahavirrat ehtyneet.
Iranillakin on vaikeuksia toimittaa rahaa ja aseita Hamasille, -
mutta se tekee sitä vieläkin.
Nasrallahkin ylpeili hiljattain sillä, -
että Hizbollah toimittaa aseita Hamasille.
Se on perustanut sinne uuden Iranin rintaman -
lähettämällä sinne Kornet-ohjuksia.
Eräs asia on jäänyt vähälle huomiolle.
Israelilla on uusia keinoja taistella tunneleita vastaan.
Viimeisin tapaus osoittaa Israelin uudet valmiudet, -
jotka saattoivat Hamasin häpeään.
Monet tunneleista ovat "salaperäisesti" romahtaneet.
Hamasin riveistä on löytynyt paljon Israelin vakoojia.
Lisäksi Israel rakentaa suurta turva-aitaa -
israelilaisten ja Hamasin väliin.
Nämä kaikki asianhaarat -
ja se, että Hamasia pidetään kansainvälisesti terrorijärjestönä, -
myös arabimaissa, -
ovat pakottaneet Hamasin hakemaan sovintoa Fatahin kanssa.
Siinä on kuitenkin este, jota on mahdoton ylittää: -
Hamasin sotavalmiuksien luovuttaminen palestiinalaishallinnolle.
Siksi sovinto on vain kulissia.
Herra Oren, -
Gazan kaistale kiinnostaa tietysti palestiinalaishallintoa, -
joka pyrkii yhtenäisyyteen -
saadakseen kansainvälistä legitimiteettiä.
Keskustelin eräiden Gazassa olevien ihmisten kanssa.
He kertoivat vallanvaihdosta -
Rafan rajanylityspaikalla Egyptin rajalla.
Hamas luovutti sen valvonnan -
palestiinalaishallinnon turvallisuusjoukoille -
riitelyjen jälkeen.
Hamas-taistelijat estivät monia ihmisiä pääsemästä rajalle.
Gazan ja Egyptin välinen liikenne on käytännössä seisahtunut.
Hamasin ja Fatahin sovinnolla on strategista arvoa.
Neuvottelut jatkuvat Kairossa tällä viikolla.
Kairosta kerrotaan, -
että palestiinalaisperheet yrittävät sopia verikostonsa ja vihanpitonsa -
tapettuaan toistensa perheenjäseniä.
Näille perheille maksetaan kannusterahaa, -
jotta he selvittäisivät riitansa strategisella tasolla.
Yhdistyvätkö palestiinalaiset näillä toimenpiteillä?
Sovinnon mahdollisuus -
on nyt suurempi -
kuin kymmeneen vuoteen.
Varmaa se ei kuitenkaan ole, sillä vastustavia voimiakin on.
Tärkein tekijä on Hamasin aseellinen siipi.
Emme vielä tiedä, mitä se aikoo.
Toistaiseksi se on antanut sovintoprosessin jatkua, -
mutta se saattaa pysäyttää sen, kun edessä ovat ydinkysymykset, -
kuten se, mitä tapahtuu heidän aseilleen.
Viime kuukausina se on ollut kuitenkin yllättävän maltillinen.
Ei se välttämättä sellaisena pysy.
Onko se maltillisuus laskelmoitua?
Siltä näyttää.
Tärkein laskelmoinnin kohde on Trumpin rauhansuunnitelma, -
jota ei ole vielä julkistettu.
Kaikki Lähi-idän osapuolet haluavat Trumpin puolelleen, -
ainakin ennen kun hän näyttää korttinsa.
Siksi Saudi-Arabian ulkoministeri sanoi tällä viikolla, -
että ainut ehto rauhanprosessin seuraavalle vaiheelle on -
kahden valtion malli, -
jossa palestiinalaisvaltion pääkaupunki on Jerusalem.
Kaikesta muusta saavat Israel ja palestiinalaiset neuvotella, -
pakolaisista, rajoista ja turvallisuuskysymyksistä, -
jotka ovat pysäyttäneet rauhanprosessin pitkäksi aikaa.
Mahmud Abbas on henkilökohtaisesti vihamielinen -
Hamasia kohtaan -
ja hänen asettamansa pakotteet Gazaa vastaan ovat vielä voimassa.
Silti hän ja Sinwar, sekä muut Hamas-johtajat etsivät sovintoa.
Silloin palestiinalaishallinto edustaisi Hamasia, -
vaikka Hamas ei tunnustakaan Israelia.
On tietysti vaikeaa löytää sitä mallia, jolla sovinto onnistuisi.
Toistaiseksi sitä kuitenkin yritetään viedä eteenpäin.
Jerusalemista puhuttaessa tarkoitetaan Vanhaa kaupunkia -
ja Temppelivuorta, juutalaisten temppeleiden paikkaa.
Nykyään paikalla on al-Aqsan moskeija.
Saudi-Arabialla on tärkeä osa USA:n suunnitelmassa -
löytää kansainvälisen yhteisön silmissä toimiva ratkaisu -
Israelin ja palestiinalaisten konfliktille.
Pystyvätkö saudit hallitsemaan Abbasia, -
jolla on läheiset suhteet sekä saudikuninkaaseen -
että kruununprinssi Muhammad Bin Salmaniin?
Saudit ovat vaatineet palestiinalaishallintoa hyväksymään -
USA:n rauhansuunnitelman, joka esitellään 90 päivän kuluessa.
Johtaako se vaatimus siihen, -
että Abbas ottaa siihen myönteisen kannan?
Suhtaudun skeptisesti koko prosessiin.
Tulokset olivat huonoja ennenkin -
Qatarin, Egyptin ja Saudi-Arabian -
tultua mukaan.
Tälläkin hetkellä ongelma on -
Fatahin ja Hamasin suhtautuminen sovintoprosessiin.
Se näkyy Hamasin ja Fatahin tiedotusvälineissäkin.
Ne ovat pitkään olleet vihollisia.
Viimeisin yritys vuonna 2014 ei johtanut mihinkään.
Saudi-Arabian väliintulo on vain pinnallinen.
Todennäköisesti Abbas yrittää viedä asiaa eteenpäin, -
mutta hän tekee päätökset poliittisten etujensa pohjalta.
Vaikka hänet uhataan erottaa, ellei hän hyväksy sitä?
Näin kuitenkin uskon keskustelujeni ja aiempien kokemusten pohjalta.
Toivottavasti käy toisin, -
mutta se olisi yllätys.
Tohtori Berko, -
mitä mieltä olette Trumpin alueellisesta lähestymistavasta?
Onko se hyvä pohja toimivalle ratkaisulle?
Menneistä on tietysti hyvä oppia, -
mutta nyt on otettava huomioon -
myös Iranin viimeaikaiset aggressiiviset toimenpiteet.
Iran on muuttanut Lähi-idän tasapainon.
Saudi-Arabiakin on tehnyt dramaattisia muutoksia, -
maan sisä- ja ulkopuolella, myös palestiinalaisia kohtaan.
Tämän kaiken keskellä -
palestiinalaisasian merkitys on mitätön.
Ei se koskaan merkittävä ole ollutkaan.
Siitä on puhuttu, -
kuin palestiinalaisasian ratkaisu toisi ikuisen rauhan Lähi-itään.
Nyt on tullut selväksi, ettei näin ole koskaan ollut.
Saudi-Arabia valmistautuu taisteluun Irania vastaan.
Persianlahden arabimaat ovat salaa iloisia siitä, -
että Israel on heidän rinnallaan -
tulevassa konfliktissa Irania vastaan.
Siksi Saudi-Arabia on valmis siihenkin, -
että Jerusalemista tulisi kansainvälinen kaupunki -
ja että palestiinalaiset luopuisivat -
idioottimaisesta pakolaisten paluuoikeudesta.
Tällaista olen kuullut saudeilta.
Tulevaisuutta on arvioitava Iranin uhan näkökulmasta.
Se ei välttämättä johda rauhaan, -
mutta se voi vaikuttaa Israelin ja arabimaiden suhteiden normalisointiin.
Herra Oren, viimeinen lause?
Palestiinalaisille ei voi sanella ratkaisua.
Vaikka muut näyttäisivät löytävän ratkaisun, heidän on hyväksyttävä se.
Kiitos, tohtori Halperin, herra Oren ja tohtori Berko!
Kiitos katsojillekin, näkemiin tiistaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta